Hrvatski zavod za zdravstveno osiguranje, Područni ured Koprivnica, Ulica Hrvatske državnosti 3, Koprivnica, OIB: 02958272670, raspisuje

**J A V N I N A T J E Č A J**

**za prikupljanje neobvezujućih ponuda za uzimanje u zakup**

**poslovnog prostora u Koprivnici**

1. **Predmet Javnog natječaja**

Predmet javnog natječaja je uzimanje u zakup poslovnog prostora u Koprivnici za potrebe smještaja djela radnika Područnog ureda Koprivnica Hrvatskog zavoda za zdravstveno osiguranje (u daljnjem tekstu. Zavod), na određeno vrijeme od 3 (tri) godine.

**II. Pravo sudjelovanja u javnom natječaju:**

U javnom natječaju mogu sudjelovati sve fizičke osobe, obrtnici i pravne osobe registrirane u Republici Hrvatskoj odnosno s registriranom podružnicom u Republici Hrvatskoj, a koje ispunjavaju uvjete predmetnog natječaja.

**III. Opći** **uvjeti prostora**

* Lokacija poslovnog prostora: Grad Koprivnica (centar)
* Vrsta prostora: uredski prostor koji svojom površinom odgovara potrebama za smještaj 16 (šesnaest) radnika koji svakodnevno posluju s osiguranim osobama HZZO-a i koji se može prostorno organizirati za šalter dvoranu s čekaonicom, priručnu arhivu, te sanitarni čvor za osobe s invaliditetom (površina cca 200 -250 m2).
* Namjena prostora je poslovna, a u slučaju da je prostor stambene namjene zakupodavac nakon prihvata ponude mora izvršiti prenamjenu prostora ukoliko je prenamjena potrebna u konkretnom slučaju
* Prostor obavezno treba biti opremljen osnovnom infrastrukturom (voda, struja, sustav grijanja i kanalizacija), a sve instalacije moraju biti ispravne
* poslovni prostor po mogućnosti uređen za uredsko poslovanje (i opremljen potrebnom infrastrukturom za ugradnju računalne mreže) a u slučaju potrebe investicijskih ulaganja u prostor (npr. uvođenje grijanja, zamjena stolarije i dr.) potrebno je da se zakupodavac obveže da će snositi troškove istog,
* sanitarni čvor za radnike u prostoru ili mogućnosti korištenja sanitarnog čvora unutar objekta u kojem se nalazi prostor,
* prednost ima prostor kojem je osigurana pristupačnost osobama s invaliditetom i osobama smanjene pokretljivosti sukladno Pravilniku o osiguranju pristupačnosti građevina osobama s invaliditetom i smanjene pokretljivosti („Narodne novine“ br. 78/13.), odnosno da postoji mogućnost prilagodbe istog navedenom

**IV. Sadržaj ponude**

Pisana ponuda treba sadržavati:

* osobni podaci ponuditelja: ime i prezime fizičke osobe, odnosno naziv pravne osobe, osobni identifikacijski broj OIB, kontakt podaci (adresa, broj telefona, adresa e-pošte)
* ponuđeni iznos mjesečne zakupnine izražen po m2 površine i ukupno za cijeli prostor (upisan brojkama i slovima), s naznakom da li je u iznos zakupnine uključen PDV, te s naznakom da li je ponuditelj u sustavu PDV-a
* opis nekretnine koja se nudi u zakup (adresa, površina, katnost, tlocrt prostora, stanje prostora, stanje infrastrukture, klimatizacija) te fotografije prostora ako ih ponuditelj posjeduje
* naznaku tko je u obvezi snositi režijske i ostale troškove vezane uz korištenje nekretnine (troškove pričuve i investicijskog održavanja snosi vlasnik prostora), kao i način njihova obračuna
* datum moguće predaje prostora u zakup
* rok zakupa nekretnine
* potvrda Porezne uprave da porezni obveznik (zakupodavac) nema dugovanja po osnovi javnih davanja
* dokaz o vlasništvu nekretnine koja se nudi u zakup (izvadak iz zemljišne knjige)
* fizičke osobe dužne su priložiti presliku važeće osobne iskaznice/putovnice, a pravne osobe su dužne priložiti izvadak iz sudskog registra, odnosno domicilnog registra s ovjerenim prijevodom sudskog tumača na hrvatski jezik
* potpis ponuditelja.

**V**. **Dostava ponuda**

Ponude se dostavljaju preporučenom pošiljkom ili osobnom dostavom, u zatvorenoj omotnici na adresu: Hrvatski zavod za zdravstveno osiguranje – Područni ured Koprivnica, Ulica Hrvatske državnosti 3, 48000 Koprivnica s naznakom: **"ZA JAVNI NATJEČAJ (ponuda za zakup poslovnog prostora) - NE OTVARATI "**. Na poleđini omotnice potrebno je naznačiti ime i prezime odnosno naziv te adresu ponuditelja.

Ponude i priloženu dokumentaciju trajno zadržava Zavod i ne vraća se ponuditelju.

Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

**VI.** **Rok za podnošenje pisanih ponuda i javno otvaranje ponuda**

Rok za podnošenje pisanih ponuda je **24. lipnja 2025. godine.**

Javno otvaranje ponuda održat će se dana **25. lipnja** **2025. godine u 10:00 sati** u prostorijama Zavoda, Koprivnica, Ulica Hrvatske državnosti 3, Koprivnica (soba 22/I). Otvaranju pisanih ponuda mogu pristupiti ponuditelji, zakonski zastupnici ponuditelja koje su podnijeli ponudu ili njihovi ovlašteni predstavnici.

**VII. Očevid prostora**

Nakon javnog otvaranja ponuda povjerenstvo Zavoda pridržava pravo izvršiti pregled ponuđenih poslovnih prostora u vrijeme utvrđeno u dogovoru s ponuditeljima.

**VIII.** **Kriteriji za odabir ponude:**

Pri odabiru najpovoljnije ponude uz ispunjavanje uvjeta iz natječaja osobito će se vrednovati:

* lokacija ponuđenog poslovnog prostora i ponuđeni iznos zakupnine
* pristupačnost osobama s invaliditetom i osobama smanjene pokretljivosti,
* iskoristivost i opremljenost poslovnog prostora za namjenu uredskog poslovanja

- prilagodljivost priključaka na računalnu mrežu.

**IX. Rezultati natječaja**

O rezultatima natječaja svi ponuditelji biti će obaviješteni u pisanom obliku u roku 30 dana od dana donošenja odluke o odabiru.

Zavod pridržava pravo da ne prihvati ni jednu ponudu, i pri tome ne snosi nikakvu odgovornost prema ponuditeljima, niti je obvezan snositi ikakve troškove u svezi sa sudjelovanjem ponuditelja u javnom natječaju.

**X.** **Napomene:**

Zavod nije u mogućnosti izvršiti plaćanje provizije u slučaju posredovanja treće osobe u realizaciji posla.

Zavod zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

Ugovor o zakupu sklapa se isključivo s vlasnikom prostora na određeno vrijeme od 3 (tri) godine, a početak roka zakupa prostora počinje teći danom primopredaje prostora.

Podnošenjem ponude na natječaj, ponuditelj daje privolu da Zavod u svrhu provedbe natječajnog postupka može date podatke prikupljati, objavljivati i obrađivati u elektroničkom obliku ili manualno, te čuvati i dalje koristiti u skladu s općim aktom ovoga Zavoda i sukladno propisima o zaštiti osobnih podataka.

Sve dodatne informacije o ovom natječaju mogu se dobiti na broj telefona 048/617-781.

U Koprivnici, 9. lipnja 2025. godine

Hrvatski zavod za zdravstveno osiguranje